Laboratorul de Cariere: primii paşi spre dezvoltarea profesională a studenților de la UAIC

Ieri, 11 mai 2016, la Universitatea ”Alexandru Ioan Cuza” din Iași a avut loc deschiderea și prima zi de ateliere desfășurată de Laboratorul de Cariere. Acesta este primul program de dezvoltare personală și profesională din România, special conceput pentru studenți și masteranzi, cu scopul de a crește rata de angajabilitate pe piața muncii a tinerilor.
[bookmark: _GoBack]Organizat de BCR, Școala de Valori și Universitatea „Alexandru Ioan Cuza” din Iași, Laboratorul de Cariere este un proiect inovativ de educație non-formală, ce cuprinde ateliere faţă în faţă, vizite în companii, webinarii cu profesionişti din companii și trainerii din Școala de Valori sau cursuri online de dezvoltare personală și profesională, cu ajutorul cărora participanţii îşi antrenează abilităţile folositoare în carieră. 
„Am ales UAIC în baza parteneriatului strategic, deoarece ne susțin în orice proiect pe care dorim să îl implementăm. BCR investește în astfel de programe de dezvoltare pentru viitorii angajați pe piața muncii pentru că avem nevoie de profesioniști, ne preocupă zona de angajabilitate, responsabilizare și adaptare la piața muncii” a menționat Anca Hreamătă, Director Grup Retail din cadrul BCR Iași.
Închiderea programului și ultima zi de ateliere va avea loc pe 3 iunie. În 2016, proiectul se desfășoară în București, Cluj-Napoca și Timișoara.

